विलायत पोर्टल : प्राप्त जानकारी के अनुसार नाइजीरिया सरकार की जेल में बंद वरिष्ठ शिया धर्मगुरु और समाज सुधार आंदोलन के अग्रणी नेता शैख़ इब्राहीम ज़कज़की तथा उनकी पत्नी की हालत गंभीर है । नाइजीरिया में शिया समुदाय का दमन 2015 में उस समय से अपने चरम पर पहुंचा जब चेहलुम के अवसर पर ज़ारिया शहर में शांति पूर्वक मजलिस कर रहे हज़ारों शियों पर नाइजीरिया सरकार ने फौजी हमला करा दिया जिसमे शैख़ ज़कज़की के तीन जवान बेटों समेत 350 से अधिक बेगुनाह लोग शहीद हो गए थे । नाइजीरिया की इस्लामी मूवमेंट के सीनियर सदस्य शैख़ आदम सोहो ने बताया हालाँकि शैख़ ज़कज़की पहले से ही सरकार की जेल में बंद है लेकिन दुःख कि बात यह है कि नाइजीरिया सेना के हमले में शैख़ ज़कज़की की दायीं आँख नष्ट हो गई है तथा इस समय भी जेल में बंद ज़कज़की और उनकी पत्नी की हालात गंभीर है लेकिन सरकार उन्हें उपचार उपलब्ध नहीं करा रही है । सरकार उन्हें शहीद करना चाहती है तथा उन्हें धीमे धीमे मौत की ओर ले जाया जा रहा है, सरकार उन्हें बिना किसी अपराध के बंदी बनाये हुए हैं तथा उन्हें आज़ाद नहीं किया जा रहा सत्ताधिकारी उनके जनता के बीच आने से डर रहे हैं ।